ཡོང་སྒོ་མེད་སར་འགྲོ་སྒོ་ཟེར་བའི་དཔེ་ལྟར།བོད་མིའི་སྒྲིག་འཛུགས་དང་ཚོགས་སྡེ་ཆེ་ཁག་ནང་མེད་པའི་གསར་འབྱོར་བ་དང་།རྒྱ་གར་ཡུལ་ཕྱོགས་གཞན་ནས་ཡོང་བའི་བོད་པ་རྣམས་ལ་མཚོན་ན།ཟླ་རེའི་ཁང་གླ་ནི་འགྲོ་སོང་ཆེ་ཤོས་ཤིག་ཆགས་བསྡད་ཡོད་པ་ནི་སུས་ཀྱང་གསང་ཐབས་མེད་ལ།མེག་གྷན་གྱི་རི་སྒང་རྡོག་རྡོག་འདི་འཛམ་གླིང་མི་མང་གི་ཁ་ནང་མིག་ནང་དུ་ལྷུང་བ་ནས་བཟུང་འགྲོ་གྲོན་ཡོད་ཚད་ལོ་དང་ཟླ་བ་བྱས་ནས་འཕར་གྱི་ཡོད་པ་ནི་དཔེར་ན།དྷ་ས་མེག་གྷན་གྱི་ཟས་གོང་ནི་ལྡི་ལི་དང་ལྷོ་ཕྱོགས་སོགས་བོད་མི་འདུས་སྡོད་ཁུལ་གཞན་དང་བསྡུར་ཐབས་མེད་པ་མ་ཟད།ཐ་ན་མེག་གྷན་ནས་སྤྱི་ལེ་༡༥ཙམ་གྱི་སར་ཡོད་པའི་ནོར་གླིང་དང་བསྡུར་བ་ཡིན་ནའང་མེག་གྷན་གྱི་ཟས་གོང་ཆེ་བ་ཡོད་པ་རེད།འདས་པའི་ལོ་བཅུ་ཙམ་ནང་བོད་ནས་ཡོང་མཁན་ཧ་ཅང་ཉུང་དུ་ཕྱིན་པ་དང་།རྒྱ་བལ་ནང་ཡོད་པའི་བོད་པ་མང་པོ་བོད་དུ་ལོག་པ་དང་ཡང་ན་ཐབས་བརྒྱ་ཇུས་སྟོང་གིས་ཕྱི་རྒྱལ་ཁབ་ཁག་ཏུ་ཕྱིན་པའི་སྡུག་སྐད་རྒྱུན་མ་ཆད་པར་ཤོར་གྱི་ཡོད་པའི་རྐྱེན་རྩ་ཞིག་ཀྱང་འདི་རེད་འདོད།དེ་སྔོན་གྲོས་ཚོགས་ནང་དད་པ་ཡོད་དུས་བླ་མ་མེད།བླ་མ་ཡོད་དུས་དད་པ་མེད་ཅེས་པའི་དཔེ་ཞིག་བགྲངས་ཡོད་པ་དེ་དོན་དུ་སྣང་།